
[image: \\ts.gov.lv\tmdfs\BB\lk1201\My Documents\DOKUMENTI\RIIKOJUMI\VEIDLAPAS_2015\vienkrasu_header_veidlapa_67.png]








Brīvības bulvāris 36, Rīga, LV-1536; tālr.: 67036801, 67036716, 67036721; fakss: 67210823, 67285575; 
e-pasts: tm.kanceleja@tm.gov.lv; www.tm.gov.lv

Rīgā

	11.10.2019
	 Nr.
	1-9.1/1079



2

Uz 26.09.2019. VSS prot. Nr. 36 3. § (VSS-940)
Finanšu ministrijai

[bookmark: OLE_LINK12][bookmark: OLE_LINK11][bookmark: _Hlk17204019][bookmark: _Hlk20391765]Par likumprojektu "Grozījums Publiskas personas finanšu līdzekļu un mantas izšķērdēšanas novēršanas likumā"

[bookmark: OLE_LINK1]Tieslietu ministrija ir izskatījusi Finanšu ministrijas sagatavoto likumprojektu "Grozījums Publiskas personas finanšu līdzekļu un mantas izšķērdēšanas novēršanas likumā" (turpmāk – projekts) un atbalsta tā tālāku virzību, izsakot šādu iebildumu:
Projektā paredzēts papildināt Publiskas personas finanšu līdzekļu un mantas izšķērdēšanas novēršanas likuma 11. pantu ar 4.1 daļu, nosakot, ka finanšu ministrs var izsniegt šā likuma 11. panta trešās daļas 1. un 3. punktā minēto atļauju, ja ir saņemta nozares ministra piekrišana un Pārresoru koordinācijas centra atzinums. Šī redakcija var radīt neskaidru priekšstatu par to, kāda ir nozares ministra piekrišanas un Pārresoru koordinācijas centra atzinuma nozīme (resp., finanšu ministra rīcības brīvība). Lūdzam izvērtēt, vai šajā gadījumā efektīvāks risinājums nav paredzēt gan finanšu ministra, gan nozares ministra atļaujas nepieciešamību. Turklāt no projekta sākotnējās ietekmes novērtējuma ziņojuma (turpmāk – anotācija) nav saprotams, kurš izvērtēs Pārresoru koordinācijas centra atzinumu un kāda var būt tā ietekme. Saskaņā ar spēkā esošajiem normatīvajiem aktiem Finanšu ministrijai un attiecīgās nozares ministrijai jau ir iespējams iegūt jebkuras citas iestādes atzinumu, ja tāds ir nepieciešams.
Ievērojot minēto, lūdzam attiecīgi precizēt projektu un anotāciju.
	Vienlaikus izsakām šādus priekšlikumus:
[bookmark: _Hlk21502716]1. Projektā paredzēts papildināt Publiskas personas finanšu līdzekļu un mantas izšķērdēšanas novēršanas likuma 11. pantu ar 4.1 daļu, nosakot, ka Finanšu ministrs var izsniegt šā likuma 11. panta trešās daļas 1. un 3. punktā minēto atļauju, ja ir saņemta nozares ministra piekrišana un Pārresoru koordinācijas centra atzinums. Lūdzam nevis papildināt Publiskas personas finanšu līdzekļu un mantas izšķērdēšanas novēršanas likuma 11. pantu ar 4.1 daļu, bet gan attiecīgi papildināt šā likuma 11. panta trešās daļas 1. un 3. punktu saskaņā ar Ministru kabineta 2009. gada 3. februāra noteikumu Nr. 108 "Normatīvo aktu sagatavošanas noteikumi" (turpmāk – MK noteikumi Nr. 108) 79. punktu.
Tāpat lūdzam noformēt projektu atbilstoši MK noteikumu Nr. 108 75. punktam.
2. Atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 20. punktam anotācijas II sadaļas 2. punktā norāda, visas sabiedrības mērķgrupas, kuras attiecīgais projekts varētu ietekmēt. Ievērojot minēto, lūdzam precizēt anotācijas II sadaļas 1. punktu.

